Handlingsplan mot mobbing, vold, krenkende og uønsket adferd/oppførsel i barnehagene i Lyngen



**” Venner”**

Får æ holde dæ i handa,

holde fast ei lita stund

Slippe taket i alt anna

og bare holde uten grunn

Kjerstin Aune 2012

Vedtatt i Lyngen Levekårsutvalg i sak \_\_\_\_\_\_\_\_\_\_\_\_

Innhold

[Handlingsplan mot mobbing, vold, krenkende og uønsket adferd/oppførsel i barnehagene i Lyngen 1](#_Toc50371356)

[Bakgrunn 2](#_Toc50371357)

[Forebygging 6](#_Toc50371358)

[Avdekking 8](#_Toc50371359)

[Problemløsing 8](#_Toc50371360)

[Tiltaksplan når et barn ikke har et trygt og godt barnehagemiljø 9](#_Toc50371361)

[Ansattsaker: 12](#_Toc50371362)

[Rapportskjema (1.1) 13](#_Toc50371363)

[Aktivitetsplan etter barnehageloven § 42 14](#_Toc50371364)

# Bakgrunn

Med bakgrunn i barnehageloven, «Barns trivsel-voksnes ansvar», Barnekonvensjonen og Rammeplanen har Lyngen kommune utarbeidet en handlingsplan for å motvirke mobbing og krenkelser i barnehagen.

Målet er at alle barn skal ha et godt og inkluderende oppvekst – og læringsmiljø med nulltoleranse for mobbing.

Denne planen skal synliggjøre hvordan barnehagene arbeider forebyggende mot mobbing og utestenging i barnehagen, samtidig som den skal være et verktøy til hjelp om mobbing, utestenging og krenkelser blir avdekket.

**Barnehageloven:**

Barnehageloven § 1*Formål*

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

Kapittel VII Psykososialt barnehagemiljø

§ 41 *Nulltoleranse og forebyggende arbeid*

Barnehagen skal ikke godta krenkelser som for eksempel utestenging, mobbing, vold, diskriminering og trakassering. Alle som arbeider i barnehagen, skal gripe inn når et barn i barnehagen utsettes for slike krenkelser.

Barnehagen skal forebygge tilfeller hvor barn ikke har et trygt og godt barnehagemiljø ved å arbeide kontinuerlig for å fremme helsen, trivselen, leken og læringen til barna.

§ 42 *Plikt til å sikre at barnehagebarna har et trygt og godt psykososialt barnehagemiljø (aktivitetsplikt)*

Alle som arbeider i barnehagen, skal følge med på hvordan barna i barnehagen har det.

Alle som arbeider i barnehagen, skal melde fra til barnehagens styrer dersom de får mistanke om eller kjennskap til at et barn ikke har et trygt og godt barnehagemiljø. Styreren skal melde fra til barnehageeieren i alvorlige tilfeller.

Ved mistanke om eller kjennskap til at et barn ikke har et trygt og godt barnehagemiljø, skal barnehagen snarest undersøke saken.

Når et barn eller foreldrene sier at barnet ikke har et trygt og godt barnehagemiljø, skal barnehagen undersøke saken og så langt det finnes egnede tiltak, sørge for at barnet får et trygt og godt barnehagemiljø. Det samme gjelder når en undersøkelse som barnehagen selv har satt i gang, viser at et barn ikke har et trygt og godt barnehagemiljø. Tiltakene skal velges på grunnlag av en konkret og faglig vurdering.

Barnehagen skal lage en skriftlig plan når det skal gjøres tiltak i en sak. I planen skal det stå

* a) hvilke problemer tiltakene skal løse
* b) hvilke tiltak barnehagen har planlagt
* c) når tiltakene skal gjennomføres
* d) hvem som skal gjennomføre tiltakene
* e) når tiltakene skal evalueres.

§ 43 *Skjerpet aktivitetsplikt dersom en som arbeider i barnehagen, krenker et barn*

Dersom en som arbeider i barnehagen, får mistanke om eller kjennskap til at en annen som arbeider i barnehagen, krenker et barn med for eksempel utestenging, mobbing, vold, diskriminering eller trakassering, skal vedkommende straks melde fra til barnehagens styrer. Styreren skal melde fra til barnehageeieren.

Dersom en som arbeider i barnehagen, får mistanke om eller kjennskap til at styreren i barnehagen krenker et barn med for eksempel utestenging, mobbing, vold, diskriminering eller trakassering, skal vedkommende melde fra til barnehageeieren direkte.

Undersøkelser og tiltak etter § 42 tredje og fjerde ledd skal iverksettes straks.

**Rammeplanen:**

«Barnehagen skal ha en helsefremmende og forebyggende funksjon og bidra til å utjevne sosiale forskjeller.» (Rammeplanen s.9)

Barnas fysiske og psykiske helse skal fremmes i barnehagen. Barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing. Om et barn opplever krenkelser eller mobbing, må barnehagen håndtere, stoppe og følge opp dette.

Barnehagen skal fremme vennskap og fellesskap:

Sosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill. I barnehagen skal barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få mestre balansen mellom å ivareta egne behov og det å ta hensyn til andre.

**Barnekonvensjonen:**

Artikkel 3 – Barnets beste

1. Ved alle handlinger som berører barn, enten de foretas av offentlige eller private velferdsorganisasjoner, domstoler, administrative myndigheter eller lovgivende organer, skal barnets beste være et grunnleggende hensyn.

2. Partene påtar seg å sikre barnet den beskyttelse og omsorg som er nødvendig for barnets trivsel, idet det tas hensyn til rettighetene og forpliktelsene til barnets foreldre, verger eller andre enkeltpersoner som har det juridiske ansvaret for ham eller henne, og skal treffe alle egnede, lovgivningsmessige og administrative tiltak for dette formål.

3. Partene skal sikre at de institusjoner og tjenester som har ansvaret for barns omsorg eller beskyttelse, retter seg etter de standarder som er fastsatt av de kompetente myndigheter, særlig med hensyn til sikkerhet, helse, personalets antall og kvalifikasjoner samt kvalifisert tilsyn

Artikkel 19 – Forebyggelse av misbruk

1. Partene skal treffe alle egnede lovgivningsmessige, administrative, sosiale og opplæringsmessige tiltak for å beskytte barnet mot alle former for fysisk eller psykisk vold, skade eller misbruk, vanskjøtsel eller forsømmelig behandling, mishandling eller utnytting, herunder seksuelt misbruk, mens en eller begge foreldre, verge(r) eller eventuell annen person har omsorgen for barnet.

2. Slike beskyttelsestiltak bør omfatte effektive prosedyrer for utforming av sosiale programmer som yter nødvendig støtte til barnet og til dem som har omsorgen for barnet, samt andre former for forebygging, påpeking, rapportering, viderehenvisning, undersøkelse, behandling og oppfølging av tilfeller av barnemishandling som tidligere beskrevet og, om nødvendig, for rettslig oppfølging.

***Barnehagen vil bidra til å styrke barns kunnskaper, ferdigheter og holdninger slik at barnehagen blir et trygt og aksepterende miljø, fritt for mobbing, diskriminering og utstøting. Voksne skal stå tydelig fram som relasjonsbyggere mellom barn og legge til rette for å skape nye vennskap. Både ansatte og foreldre har ansvar for at mobbing ikke får utvikle seg i barnehagen. Det aller viktigste ansatte og foreldre kan gjøre for å forebygge mobbing er å være gode rollemodeller i møte med barn og voksne*.**

**Hovedmål:**

***”Vi skal snakke hyggelig med og om hverandre, og vi vil ha fokus på en adferd som er høflig og inkluderende”***

**Vi vil legge til rette for vennskap, toleranse og empati i barnegruppa**

Dette vil vi gjøre gjennom å oppmuntre barna til:

å bruke et språk som er positivt og støttende

å være omsorgsfull og inkluderende overfor andre

**Definisjon på mobbing (generell):**

«Mobbing er fysiske eller sosiale negative handlinger som utføres gjentatte ganger over tid av en person eller flere sammen, og som rettes mot en som ikke kan forsvare seg i den aktuelle situasjonen» (Oleweus 2010, Roland 2007).

**Definisjon på mobbing-barnehage:**

Mobbing er negative hendelser som gjør at barnet ikke opplever å være betydningsfull for gruppa.

(Pål Roland 2017)

# Forebygging

Personalet skal:

* Etablere gode relasjoner til barna
* Fremme leken og utvikle det sosiale samspillet ved å være aktive voksne som er tilstede, deltakende og gode støttespillere
* Være etiske rollemodeller for barna
* Utvikle barnas sosiale ferdigheter
* Utvikle barnas språk og kommunikasjon
* Samarbeide med barnas hjem
* Gjennomføre barnesamtaler for barn over 3 år
* Organisere lekegrupper
* Gjennomføre ukentlige aktiviteter knyttet til tema vennskap.
* Behandle barn og voksne med respekt
* Anerkjenne barns følelser og ønsker
* Snakke positivt om andre

Personalet skal gi barna bevissthet og et godt grunnlag mot digital mobbing. I arbeidet skal det skapes prinsipper for hvordan man oppfører seg mot hverandre. Prinsippene er de samme i digitale medier som i det virkelige liv. Personalet skal:

* Være gode rollemodeller
* Ha bevisste holdninger til digitale medier
* Ha godt samarbeid med foresatte
* Snakke med barna om trygg og bevisst bruk av digitale medier
* La 5-6 åringene ta i bruk digitalt utstyr og lære om «digital dømmekraft»

Tiltak for å forebygge mobbing:

|  |  |  |
| --- | --- | --- |
| Når | Hva | Ansvar |
| Gjennomgående | Fokusere på positive relasjoner mellom voksne og barn, mellom barn og til foreldre | Alle ansatte i barnehagen |
| Gjennomgående | Gi barn positiv tilbakemelding på ønsket atferd | Alle ansatte i barnehagen |
| Gjennomgående | Samtale med barna om digital dømmekraft (Se IKT-plan for barnehagen) | Alle ansatte i barnehagen |
| Gjennomgående | Snakke om følelser med barna | Alle ansatte i barnehagen |
| Ukentlig | Barns vennskap er tema på avdelingsmøter | Pedagogiske ledere |
| Ukentlig | Vennskap skal være en del av det pedagogiske opplegget | Pedagogiske ledere |
| Høst | Lage barnehagens vennelov sammen med barna | Styrer |
| Høst | Barnas psykososiale læringsmiljø kartlegges i forkant av foreldresamtale | Primærkontakt |
| Høst | Barns vennskap og inkludering er tema på foreldremøtet på høsten | Styrer |
| Høst og vår | Gjennomføre to strukturerte observasjoner årlig rundt enkeltbarn i forkant av foreldresamtalene | Primærkontakt |
| Høst og vår | Gjennomføre foreldresamtaler der barns trivsel, trygghet og vennskap er tema | Primærkontakter |
| Vår | Gjennomføre barnesamtale der vennskap er tema | Primærkontakt |

# Avdekking

Tiltak for å avdekke mobbing i barnehagen

Årshjul for aktiviteter som fremmer et godt læringsmiljø:

|  |  |
| --- | --- |
| Januar | Oppfølging av foreldreundersøkelsen. Tiltaksplan lages av SU |
| Februar |  |
| Mars | Gjennomføre barnesamtaler. Foreldremøte med fokus på læringsmiljø |
| April | ROS-analyse: mobbing |
| Mai | Forberede sammenslåing av barnehager i juli |
| Juni | Forberede oppstartstid. Revidere handlingsplanen |
| Juli |  |
| August | Tema: Vennskap og inkludering på alle avdelinger |
| September | Lage vennelov for alle avdelinger. |
| Oktober | Kartlegge læringsmiljø. Forberede foreldreundersøkelsen |
| November | Gjennomføre foreldreundersøkelsen. ROS-analyse. Mobbing |
| Desember | Forberede overgang barnehage-skole |

De voksne i barnehagen:

-Er aktive, observerende og synlige

-Er tydelige og forutsigbare i måten de reagerer ved problem-atferd

-Fører spontane samtaler etter utetid og rundt måltid

-Oppmuntrer barna til å si ifra hvis det skjer noe som de voksne ikke ser

-Reflekterer rundt barns lek og vennskap

-Er aktivt tilstede på alle leke-arena i barnehagen

-Oppfordrer foreldrene til et nært samarbeid

# Problemløsing

**Når mobbing har oppstått**:

Undersøkelse:

Ved mistanke eller kjennskap til at et barn ikke har et trygt og godt barnehagemiljø skal barnehagen straks undersøke saken og finne egnede tiltak for å sørge for at barnet får et trygt og godt barnehagemiljø. Tiltakene skal være faglig begrunnet og nedfelles i en skriftlig plan

Sjekkliste:

* Definer de som er involvert i mobbe-episoden.
* Beskriv det du har sett av hendelsen, og vær tydelig på at det er uakseptabel adferd.
* Bekreft positivt når et barn sier ifra om at andre eller de selv blir utsatt for negative handlinger.
* Rett oppmerksomheten mot hvordan den andre har det. Forklar om det ikke er tydelig for barnet. Bruk speiling: Hva om det var du som ...
* Forvent at barnet skal prøve å gjøre det godt igjen.
* Forklar alle barna at vi har «null-toleranse» mot uakseptable handlinger.

**De voksne i barnehagen:**

* Meld fra til styrer
* Informer/drøft enkeltepisoder på avdelingsmøter.

**Ved alle tilfeller av uønsket atferd skal foreldrene involveres.**

* Sikre at alle voksne til enhver tid vet hva som gjelder og hva som er de voksnes ansvar.
* Hendelser skal dokumenteres.

**Foreldre til involverte barn:**

* Innkall til møte, orienter foreldre om bakgrunnen for møtet.
* Beskriv hendelsen ut fra den tolkningen de voksne har av hendelsen, og barnas opplevelse av episoden.
* Klargjør at barnehagen og foreldre har et felles ansvar for å hjelpe de involverte barna.
* Bli enige om tiltak og hvem som har ansvar.
* Skriv referat.
* Avtal oppfølgingsmøter.
* Involver andre hjelpeinstanser om det er behov for det. Eks. helsesøster, PPT, kommunepsykolog, ressursgruppe for barns beste.

**Foreldre til alle barn:**

* Informasjon om hvordan barnehagen jobber for å forebygge mobbing.

Uttal gjensidige forventninger. Eks. dere kan forvente at dere og deres barn alltid vil bli tatt på alvor dersom dere er bekymret for at deres barn utsettes for mobbing. Det samme gjelder våre forventninger om at foreldre må melde i fra, og samarbeide dersom noe dukker opp.

# Tiltaksplan når et barn ikke har et trygt og godt barnehagemiljø

|  |  |  |  |  |
| --- | --- | --- | --- | --- |
| Hendelse | Oppgaver | Ansvarlig | Når | Gjort |
| 1.Håndtering av situasjonen | Avhenger av foranledningen | Den som observerer hendelsen |  |  |
| * 1. Situasjon der ansatte ser at et barn blir plaget/krenket av andre | Gripe inn straks ved uakseptabel atferd. Skaffe oversikt og få kontroll over situasjonen. Hendelsesforløpet kartlegges og rapport skrives. Melde fra til styrer. | Den som observerer hendelsen | straks |  |
| * 1. Melding om at et barn ikke har et godt barnehagemiljø | 1. Fortelle foreldre om barnehagens prosedyrer og rett til tiltaksplan 2. Observere barnet- skrive logg 3. Trygge forelder/melder om at barnehagen tar dette på alvor 4. Varsle styrer | Den som mottar meldingen | Så raskt som mulig |  |
| 1.3 Mistanke om at et barn opplever å ha et dårlig barnehagemiljø | 1. Drøfte saken med alle de ansatte på avdelingen. Hva har de sett? Avtale hvem som følger opp punktene under:   * Observere barnet, skrive logg * Gjennomføre barnesamtale * Skrive en rapport om mistanken og levere denne til styrer | Den som mistenker at et barn ikke har et godt barnehagemiljø | Så raskt som mulig |  |
| Tiltak | Oppgaver | Ansvar | Tid | Gjort |
| 1. Undersøkelser og observasjon | 1. Samtaler med barnet som har blitt plaget. Hensikten er å skaffe informasjon og gi støtte. Hva tenker barnet kan gjøres?   Samtalen loggføres | Pedagogisk leder | Samme dag |  |
|  | 1. Samtale med foreldrene til den som er blitt plaget. Informasjon om tiltak barnehagen tenker å sette i verk. (observasjon, kartlegging, samtaler og aktivitetsplan) | Pedagogisk leder | Samme dag eller dagen etter |  |
|  | 1. Samtale med den/de som har plaget | Pedagogisk leder | Samme dag eller dagen etter |  |
|  | 1. Samtale med foreldrene til den/de som har plaget/utestengt barnet | Pedagogisk leder | Samme dag eller dagen etter |  |
|  | 1. Kartlegging av barnehagemiljøet med observasjoner, samtaler | Pedagogisk leder | I løpet av 2 uker |  |
| 1. Skrive aktivitetsplan | Hvilke problemer skal løses?  Hvilke tiltak skal settes inne?  Når skal tiltakene gjennomføres?  Hvem er ansvarlig for tiltakene?  Når skal tiltakene evalueres? | Styrer i samarbeid med pedagogisk leder | I løpet av en uke |  |
| 1. Sette inn tiltak | Beskrive tiltak og oppfølging | Styrer i samarbeid med pedagogisk leder | Tidfestes i aktivitetsplan |  |
| 1. Oppfølging | Gjennomføre tiltakene slik aktivitetsplanen viser. | Ansvar som skrevet i aktivitetsplan |  |  |
| 1. Evaluere tiltak | Barn, foreldre, styrer og pedagogisk leder evaluerer tiltakene sammen. Er det behov for ny aktivitetsplan med nye tiltak? Videreføres tiltakene?  Avsluttes aktivitetsplanen?  Skriftlig referat fra evalueringen. | Styrer og pedagogisk leder | Før utløpet av aktivitetsplanen. |  |

# Ansattsaker (Barnehageloven §43):

|  |  |  |  |
| --- | --- | --- | --- |
| Tiltak | Oppgave | Ansvarlig | Når |
| 1. Mistanke eller melding mottas | Melde fra til styrer (direkte til barnehageeier dersom mistanken gjelder styrer | Den som mottar meldingen | Så raskt som mulig |
| 1. Vurdere meldingen, undersøke og melde fra til barnehageeier | Loggføre  Involvere færrest mulig | Styrer | Så raskt som mulig |
| 1. Utarbeide handlingsplan | Innhold: Ansvar og arbeidsfordeling utfra alvorlighetsgraden i meldingen | Styrer/barnehageeier | Så raskt som mulig |
| 1. Vurdere strakstiltak | Beskyttelse av barnet | Styrer | Så raskt som mulig |
| 1. Informere den ansatte om saken | Samtale med styrer  Den ansatte blir gitt anledning til kontradiksjon.  Ansatt kan ha med tillitsvalgt eller andre | Styrer | Så raskt som mulig |
| 1. Snakke med barnet som har vært utsatt |  | Styrer |  |
| 1. Informere barnets foreldre/foresatte |  | Styrer | Samme dag som barnet |
| 1. Vurdere samtale mellom den ansatte og barnet og barnets foreldre |  | Styrer | Så snart som mulig |
| 1. Videre oppfølging som personalsak | Faste møter med ledelsen. Samtaler. Veiledning | Styrer |  |

# Rapportskjema (1.1)

Barnets navn:………………………..…

|  |  |  |  |
| --- | --- | --- | --- |
| **Dato:** | **Oppdaget av:** | **x** | **Eventuelt navn:** |
|  | Barn |  |  |
|  | Personale |  |  |
|  |  |  |  |
|  | Foreldre |  |  |
|  | Andre |  |  |

|  |
| --- |
| **Beskrivelse av situasjonen:** |
|  |

|  |
| --- |
| **Strakstiltak:** |
|  |

Dato:………….. Underskrift……………………………………………

|  |  |  |
| --- | --- | --- |
| **Behov for oppfølging av:** | Pedagogisk leder |  |
|  | Styrer |  |
|  | Andre |  |

|  |
| --- |
| **Videre oppfølging:** |
|  |

Dato:………… Underskrift:……………………………………………

# Aktivitetsplan etter barnehageloven § 42

Barnehage:

Styrer:

|  |  |  |  |
| --- | --- | --- | --- |
|  |  | Merk | |
| Dato for varsling |  |  | |
| Barn |  |  | |
| Avdeling |  |  | |
| Pedagogisk leder |  |  | |
| Foreldre/foresatte |  |  | |
| **Dette er det varslet om:** | | |
|  | | |

Del 1: Aktivitetsplan med tiltak

(nye tiltak kan skrives inn etter hvert, dersom saken ikke løses)

|  |  |  |  |
| --- | --- | --- | --- |
| Dato: | Tiltak | Frist | Ansvarlig |
|  | 1. |  |  |
|  | 2. |  |  |
|  | 3. |  |  |
|  | 4. |  |  |
|  |  |  |  |
|  |  |  |  |
|  |  |  |  |
|  |  |  |  |

Del 2: oppfølging av aktivitetsplan(dokumentasjon)

|  |  |  |
| --- | --- | --- |
| Tidspunkt (dag/dato) for gjennomføring | Dette er gjort, samt utfall av gjennomføring av tiltaket inkludert eventuelle nye avtaler som skrives i tiltaksplanen | Evaluering av tiltaket skal skje slik og med dato: |
|  |  |  |
|  |  |  |
|  |  |  |
|  |  |  |

Eksempel på tiltak:

* Observasjon
* Logg
* Lekegrupper
* Voksenstyrte aktiviteter
* Forsterka voksentetthet,
* Barnesamtaler
* Arbeid med røde og grønne tanker
* Systemarbeid med barnehagemiljøet
* Veiledning av andre instanser (PPT, skolehelse, psykolog)
* Familiemøter
* Beredskapsteam mot mobbing